Aalborgs Stifts Adresseavis, 1825-06-30
Kjøbenhavn. Slutning af Forordningen angaaende Mølleværker paa Landet. H. 8, Mølletrang antages at være i en Egn, naar det skjønnes, at de der værende Møller ikke beqvemmeligen for de Møllesøgende kunne forestaae Malingen. Ved dette Skjøn skal komme i Betragtning de nærmeste Møllers Beskaffenhed, i Henseende til at besørge Malingen ikke blot hurtigen, men ogsaa forsvarligen, Mølleveiens Tilstand, Egnens Befolkning, om dens Agerdyrkning er i Fremskriden, om Kornvarernes Forbrug har tiltaget formedelst større Afsætning, eller formedelst deres Anvendelse til Huusdyrene o. s. v. Ogsaa bør der, hvor der spørges om enten nye Anlæg, eller Udvidelse af ældre, tages Hensyn til, om Værkets Beliggenhed, f. Ex. nær ved et Udskibningsted, eller dets særegne Jndretninger til Kornvarernes fortrinlige Forædling, tyde hen til, at de formalede Vare skulle forsendes og ikke forbruges i Omegnen. H. 9. Dette Skjøn afgives ved en Commission, bestaaende af to af Amtets, ved Amtmanden dertil udnævnt, Landvæsens Commissarier og af Herredsfogden eller den Kongelige Birkedommer paa det Sted, hvor den nye Mølle ønskes opført. Naar Amtmanden har modtaget dette Skiøn, indsender han det med sin Betænkning til Vort Rentekammer, som afgiør, om den ansøgte Tilladelse skal meddeles, eller ikke. §. 10) Enhver nuværende, eller tilkommende Eier af en Meelmølle er berettiget til, derpaa at male enhver Kornsort, uden nogen Undtagelse og til hvilkensomhelst Afbenyttelse, uden nogen Jndskrænkning, dog at Bestemmelserne i §. 1 i Henseende til de deri benævnte Mølleværker iagttages, ligesom og til Grynmaling behøves særskilt Tilladelse. (§. 6.) §. 11) Nye Meelmøller ansættes ved en Forretning, foretagen af den i §. 9 bestemte Commission, eet Aar, efterat Værket er sat i Gang, til Mølleskylds Hartkorn, ved hvilken Ansættelse skal tages Hensyn til, at der paa det nye Værk ikke, som paa de ældre, hviler Bankhæftelse. J det Tilfælde, at der, indenfor een Miils Afstand fra den nye Mølle, befindes Møller, som kunne ansees at have tabt ved det nye Anlæg, skal det Hartkorn, som saaledes paalægges den nye Mølle, komme til Afgang i hines Mølleskylds Hartkorn. Hvad her er sagt om nye Møller, gielder ogsaa om de ældre, som forøges med flere Qværne. Men saadanne Meelmøller, som anlægges enten paa smaae Øer til Maling for disses Beboere allene, eller hvis Beliggenhed og Jndretning vise, at de ikke ere beregnede paa Møllegjæster fra Omegnen, sættes ikke i Hartkorn; men dem paalægges at svare til Vor Kasse en vis aarlig Afgivt, som Vort Rentekammer bestemmer. 5 12) De i denne Forordnings Hr. 5, 6 og 7 omtalte Tilladelser, udfærdiges af Vort Rentekammer ved Bevilling, ad mandatum. §. 13, Medlemmerne af den i §. 9 foreskrevne Commission nyde af den, som har foranledige Forretningen, foruden fri Befordring, hvis denne gjøres fornøden, de ved Kongelig Resolution af 12te September 1806, bekjendtgjort ved Kammerplacat af 13de i s. M., fastsatte Diætpenge. H. 14) Al Brug af Mølleværker, stridende mod denne Anordning, straffes første Gang med en Mulct fra 10 til 100 Rbd. Sølv, hvilken Mulct, der i Gjentagelses-Tilfælde fordobles, tilfalder Amtets Fattigkasse, ligesom og de ulovligen anlagte Værker, om saadanne befindes, uopholdeligen bør nedlægges. Hans Majestæt har befordret Præsterne paa Norstrandischmoor og Pelworm, som formodentlig have lidt ved Oversvømmelsen, til gode Kald i Holsteen.